[{"text_idx": "#000000", "text": "Teeme lu\u0308hikokkuvo\u0303tte mo\u0303ningatest seadusemuudatustest rahandus-, justiits- ja keskkonnaministeeriumi haldusalas."}, {"text_idx": "#000005", "text": "Jaanuaris jo\u0303ustuvad alaealiste o\u0303igusrikkujate kohtlemist oluliselt muutvad karistusseadustiku ja teiste seaduste muudatused. Alaealisena toime pandud su\u0308u\u0308teo eest vo\u0303ib edaspidi karistuse ma\u0308a\u0308rata ainult juhul, kui muu mo\u0303jutusvahendiga (nt sotsiaalprogrammis osalemine, u\u0308ldkasulik to\u0308o\u0308, kahju heastamine jmt) ei ole vo\u0303imalik mo\u0303jutada teda edaspidi hoiduma su\u0308u\u0308tegude toimepanemisest. Teatud juhtudel vo\u0303ib sarnaseid mo\u0303jutusvahendeid kohaldada ka kuni 21-aastasele su\u0308u\u0308dlasele. Muudatused vo\u0303imaldavad vabastada alaealise menetluskulude tasumisest ning asendada alaealise vahistamise kinnisesse lasteasutusse paigutamisega (see muudatus kohaldub alates juuli algusest). Samuti vo\u0303ib edaspidi alaealisena toime pandud va\u0308a\u0308rteo eest kohaldada aresti kuni 10 pa\u0308eva senise 30 pa\u0308eva asemel.\n1. jaanuarist jo\u0303ustunud korteriomandi- ja korteriu\u0308histuseadusega hakkab ko\u0303igi korteriomandite majandamine toimuma korteriu\u0308histu vormis. Suurema muudatuse toob see olemasolevatele korteriomanditele, mille majandamine toimub uue seaduse jo\u0303ustumiseni korteriomanike u\u0308hisuse vormis, sest neile loob Tartu Maakohtu registriosakond uuest aastast ise korteriu\u0308histu.\nA\u0308riseadustiku muudatuse kohaselt on vo\u0303imalik peaaegu ko\u0303iki Eestis registreeritud juriidilisi isikuid (v.a korteriu\u0308histud ja krediidiasutused) juhtida va\u0308lisriigist. Ettevo\u0303te, kelle juhatus asub va\u0308lisriigis, peab Eestis ma\u0308a\u0308rama kontrollitud taustaga kontaktisiku, kes on o\u0303igustatud vastu vo\u0303tma juriidilisele isikule suunatud menetlusdokumente.\nHalduskohtumenetluse seadusega paraneb menetlusabi ka\u0308ttesaadavus sotsiaal\u00adsetesse riskiru\u0308hmadesse kuulutavatele inimestele. Kohus saab inimese osaliselt vo\u0303i ta\u0308ielikult vabastada kohtukulude kandmisest. Menetlusabi antakse, kui kohtukulud u\u0308letavad inimese kahekordse kuusissetuleku, millest on maha arvutatud ha\u0308davajalikud kulud, na\u0308iteks u\u0308lalpidamiskohustuse ta\u0308itmiseks. Selleks, et va\u0308hendada kohtu koormust, suurendatakse lihtmenetluse kasutamise vo\u0303imalust ja lihtmenetluse kohaldamise piirma\u0308a\u0308r to\u0303stetakse 200 eurolt 1000 eurole. Alla piirma\u0308a\u0308ra ja\u0308a\u0308va varaliselt hinnatava hu\u0308ve puhul on vo\u0303imalik kohaldada lihtmenetlust."}]